ሮበርት ሙለር ኣብ ጸብጻቡ፡ ናይ ትራምፕ ናይ ምርጫ ናይ ጎስጓስ ጉጅለ ምስ ሩስያ ብምዃን ዝኾነ ምስ ወንጀል ዝተሓሓዝ ውዲት ከምዘካየዱ ዘምልክት ዝኾነ ጭብጢ ከምዘይረኸበ ድሕሪ ምግላጽ፡ እቲ ትራምፕ ነቲ ዝካየድ ዝነበረ መርመራ ንምዕንቃፍ ፈተነታት ኣካይዱ ኣብ ዝብል ጉዳይ ግና፡ ጭቡጥ ሕጋዊ መደምደምታት ክበጽሕ ከምዘይክኣለ ገሊጹ። ``ድሕሪ`ቲ ዘካየድናዮ ደቂቕ መርመራ፡ ፕሬሲደንት ትራምፕ ሕጊ ንምዕንቃፍ ፈቲኑ እንተዝነብር፡ ርግጸኛታት ብምዃን ምሓበርና ኔርና። እንተኾነ፡ ብመሰረት እቲ ዝረኸብናዮ ጭብጥታትን ተፈጻምነት ዘለዎ ሕጋዊ መዐቀኒታትን ግና፡ እቲ ፍርዲ ክንህብ ኣይከኣልናን`` ኢሉ ሮበርት ሙለር። ``ስለዚ እዚ ሕጂ ብወግዒ ዝተፈነወ ጸብጻብ፡ እቲ ፕሬዚደንት ነቲ ገበን ከምዝፈጸመ ኣይድምድምን፡ ካብቲ ገበን`ውን ነጻ ኢዩ ኣይብልን`` ኢሉ ሮበርት ሙለር። ምንጪ ስእሊ, Getty Images እቲ ጸብጻብ ካልእ ነገራት`ውን የቃልዕ፡ ፕሬዚደንት ትራምፕ ንሓደ ጠበቓ ቤተ-መንግስቲ ኣሜሪካ ንሮበርት ሙለር ካብ ሓላፍነቱ ከልግሶ መምርሒ ሂብዎ ከብቅዕ፡ እቲ ጠበቓ ግና ነቲ ዝተዋህቦ መምርሒ ብምንጻግ ካብ ሓላፍነቱ ባዕሉ ወሪዱ። ፕሬዚደንት ትራምፕ ብሓርቖት፡ እዚ መርመራ ``ኣዝዩ ሕማቕ`ዩ፡ ናይ ስልጣን ዘበነይ ከብቅዕ`ዩ` ኢሉ። ሮበርት ሙለር፡ እቲ ፕሬዚደንት ፍትሒ ንምዕንቃፍ ኣካይዱወን ዝብሃላ 10 ፍጻሜታት ከምዝመርምረን፡ እተን ፍጻሜታት ድማ ``ኣብ ቅድሚ ህዝቢ ዝተፈጸማ`` ኢየን ኢሉ። "ንሕና ንኣብይ ጸገም ኮይንናዮ ኣይንፈልጥን" ኣባላት ሰልፊ ዴሞክራት`ከ እንታይ ይብሉ?
